Χριστόδουλος Γκαλτέμης

Ο Χριστόδουλος Γκαλτέμης είναι Έλληνας ζωγράφος και χαράκτης από τα Ιωάννινα. Διετέλεσε αναπληρωτής καθηγητής της Σχολής Καλών Τεχνών στο Πανεπιστήμιο Ιωαννίνων. 'Εχει τιμηθεί από την Ακαδημία Αθηνών με το Α' βραβείο της "Τάξης των γραμμάτων και των καλών τεχνών" για το σύνολο της εικαστικής του δημιουργίας.

 Βιογραφικά στοιχεία 
Γεννήθηκε το 1953 στην Κωστάνιανη Ιωαννίνων. Μαθητής ήδη στην μέση εκπαίδευση πήρε τα πρώτα μαθήματα ζωγραφικής κοντά στον Γιαννιώτη ζωγράφο Γεώργιο Καζάκο. Σπούδασε στην Ανωτάτη Σχολή Καλών Τεχνών Αθήνας, στο εργαστήριο χαρακτικής του Κώστα Γραμματόπουλου από όπου αποφοίτησε με τη διάκριση "Βραβείο φιλοτεχνηθέντων έργων". Παρακολούθησε ακόμα, ενώ σπούδαζε, το "Φροντιστήριο καλλιτεχνικής τυπογραφίας και τέχνης του βιβλίου", με δάσκαλο τον Γιάννη Παπαδάκη και θεωρητικά μαθήματα του Παντελή Πρεβελάκη, του Παύλου Μυλωνά, του Αντωνίου Δανασσή-Αφεντάκη και της Μαρίνας Λαμπράκη-Πλάκα. Την περίοδο 1986-1988 έλαβε από το ΙΚΥ τριετή υποτροφία για μεταπτυχιακές σπουδές εσωτερικού στη χαρακτική. Το 2008 έλαβε από την Ακαδημία Αθηνών το Α΄ βραβείο της "Τάξης των γραμμάτων και των καλών τεχνών".

 Έργα του ζωγράφου 
Στα έργα του αποδίδει όψεις από γειτονιές της παλιάς Αθήνας από κατοικημένα και μη νεοκλασικά σπίτια καθώς και από επαρχιακά παραδοσιακά σπίτια. Επίσης, και σύμφωνα με το απόσπασμα της εκθέσεως του γενικού γραμματέα της Ακαδημίας Αθηνών κ. Νικολάου Ματσανιώτη που αναγνώσθηκε την 30η Δεκεμβρίου 2008 στην πανηγυρική συνεδρία της βράβευσης του Χριστόδουλου Γκαλτέμη, αναφέρθηκε μεταξύ άλλων ότι: "Η θεματογραφία του εγκλείει τη φύση και ειδικά την ύπαιθρο με βασικό στοιχείο τη διάχυση του φωτός. Όλα τα έργα του, τόσο τα ζωγραφικά όσο και τα χαρακτικά, τα διαπερνά διαυγής ατμόσφαιρα. Και με τους δύο τρόπους έκφρασης μεταδίδει στο θεατή το ψυχικό του παλμό με επιφανειακή ηρεμία. Είναι καλλιτέχνης που δεν παρασύρει στην επιφάνεια αλλά κρύβει τον στοχασμό και την αισθαντικότητα. Η εκπληκτική σχεδιαστική ικανότητά του αναδεικνύεται ιδιαίτερα στο χαρακτικό του έργο λόγω της λιτότητας των μέσων, αφού σε αυτό σπανίζει το χρώμα."

Ο Χάρης Καμπουρίδης, τεχνοκριτικός-σημειολόγος, μέλος της Academia Europaea, υπογραμμίζει, μεταξύ άλλων, για τη δουλειά του καλλιτέχνη: "Φανερές και ελκυστικές από μία άποψη, κρυμμένες και δυσπρόσιτες από την άλλη, οι αξίες της τέχνης του Χριστόδουλου Γκαλτέμη συγκροτούν ήδη ένα έργο γεροδεμένο, ολοκληρωμένο, με πίστη ιδεολογική και ικανότητες τεχνικές που τον φέρνουν δίπλα σε σημαντικούς ομότεχνούς του, των οποίων άλλωστε το έργο προεκτείνει επάξια.Οι εικαστικές εικόνες που απευθύνει στο βλέμμα μας ο καλλιτέχνης αναγνωρίζονται με ευκρίνεια: παλαιά σπίτια από την Ήπειρο, όχθες από λίμνες των Ιωαννίνων ή του Μεσολογγίου καθώς και αυτόνομα δομικά στοιχεία ή στολίδια.Την ίδια στιγμή όμως, που τα θέματα αυτά ικανοποιούν την όραση με την ακρίβεια της περιγραφής τους, ταυτόχρονα τη βάζουν σε σκέψεις, δημιουργώντας ένα στιγμιαίο μετεωρισμό, καθώς ο ρεαλισμός δεν είναι τόσο αληθοφανής, όσο νομίζει κανείς αρχικά, καθώς ένας διακριτικός διάλογος φωτός και σκιάς δημιουργεί αλλεπάλληλες πτυχές στο πλάσιμο της φόρμας πολλαπλασιάζοντας έτσι τα νοήματα."

Ο κ. Νικόλαος Βατόπουλος, δημοσιογράφος και συγγραφέας, με αφορμή την τελευταία έκθεση του Γκαλτέμη στην γκαλερί "Αργώ", γράφει, μεταξύ άλλων, στην "Καθημερινή":  "Περιστοιχιζόμενος από τους καρπούς και τα άνθη του Χριστόδουλου Γκαλτέμη, αισθάνεται κανείς μέρος μιας μακράς πορείας στον χρόνο. Είναι τοπία και αντανακλάσεις του νου και χειρονομίες μιας ορισμένης αισθητικής καταγωγής. Η έκθεση του Χριστόδουλου Γκαλτέμη στην Γκαλερί Αργώ είναι μια επιβεβαίωση της στέρεης ζωγραφικής και της σχεδιαστικής δεινότητας ενός δημιουργού που ανοίγει διαρκώς δρόμους νέας συγκίνησης. Η νέα του δουλειά είναι νεκρές φύσεις. Οχι τυχαίες συνθέσεις, αλλά αποκρυσταλλώσεις με έντονο συμβολισμό. Ο Χριστόδουλος Γκαλτέμης, άνθρωπος άμεσος και ευρηματικός, με την κατακτηθείσα ελευθερία που του δίνει ο χρόνος, ανασκάπτει το τοπίο της μνήμης, της πατρογονικής καταβολής, της πορείας προς την ωριμότητα, και φέρει τα δώρα της διαδρομής αυτής ως τρόπαια."

 Έργα του Γκαλτέμη βρίσκονται στο κτίριο της Βουλής των Ελλήνων, στο Μορφωτικό Ίδρυμα της Εθνικής Τράπεζας, στην Τράπεζα Εργασίας, στην Ευρωπαϊκή Τράπεζα Επενδύσεων, στο Μουσείο Βορρέ, στην Πινακοθήκη Ευάγγελου Αβέρωφ στο Μέτσοβο, στο Δημαρχείο Ιωαννίνων, στην Πινακοθήκη χαρακτικής που ίδρυσε ο Κώστας Μαλάμος στη Ζίτσα Ιωαννίνων. Επίσης στο Υπουργείο Εξωτερικών, στα ξενοδοχεία Hyatt Regency Θεσσαλονίκης και King George Αθηνών. Ακόμη σε τράπεζες, δημόσιους οργανισμούς και σε πολλές ιδιωτικές συλλογές στην Ελλάδα, Κύπρο, Η.Π.Α., Καναδά, Αγγλία, Βέλγιο Γαλλία, Γερμανία.

΄Εχει στο ενεργητικό 19 ατομικές εκθέσεις και έλαβε μέρος σε πλήθος ομαδικών. Το 2017 ο Δήμος Ιωαννίνων οργάνωσε τιμητικά στην ηπειρωτική πρωτεύουσα ατομική του έκθεση στο πλαίσιο των εορτασμών απελευθέρωσης της πόλης, με θέματα αποκλειστικά της Ηπείρου.

 Ατομικές Εκθέσεις 
1984 Γκαλερί "΄Εκφραση", Γλυφάδα.

1985 Γκαλερί "Εποχές", Γιάννενα.

1985 Γκαλερί "Κέντρο τέχνης", Θεσσαλονίκη.

1988 Γκαλερί "Αργώ", Αθήνα.

1990 Γκαλερί "Αργώ", Αθήνα.

1992 Γκαλερί "'Εκφραση", Γλυφάδα.

1993 Γκαλερί "Αργώ", Αθήνα.

1993 Γκαλερί "Αργώ", Λευκωσία.

1994 Γκαλερί "Πρίσμα", Λιβαδειά.

1995 Γκαλερί "Αργώ", Λευκωσία.

2000 Γκαλερί "Καρυάτιδες", Γιάννενα.

2003 Γκαλερί "Καρυάτιδες", Γιάννενα.

2008 Γκαλερί "Αργώ", Αθήνα.

2008-09 Γκαλερί "Νεώριον τέχνης", Αγρίνιο.

2010 Συνεδριακό κέντρο "Μίκης Θεοδωράκης", Δημαρχείο Αργυρούπολης.

2015 Φετιχέ τζαμί, Ναύπακτος.

2016 "Zivas art gallery", Αθήνα.

2017 Δημοτική Πινακοθήκη Ιωαννίνων.

2017 Γκαλερί "Αργώ", Αθήνα.

2023 Γκαλερί "Αργώ", Αθήνα.

 Κυριότερες ομαδικές εκθέσεις  

1976 "Ηπειρωτικά", Γιάννενα. Πνευματικό Ίδρυμα Δήμου Αθηναίων.

1981 "Ελληνική άνοιξη", "Κέντρο τέχνης", Αθήνα.

1983 "Λιθογραφίες", "Κέντρο τέχνης", Αθήνα. Κέντρο Τέχνης, Θεσσαλονίκη. "'Εκφραση" , Γλυφάδα.

1985 "Τέσσερις νέοι καλλιτέχνες" (Χρ. Γκαλτέμης, Στ. Δασκαλάκης, Στ. Κουκάς, Σπ. Κουρσάρης) κέντρο τέχνης "Artigraf", Αθήνα.

1986 'Ιδρυμα Τρανούλη, Αθήνα.

1986 "Νεοέλληνες ζωγράφοι - λιθογραφίες" Διεύθυνση Απόδημων Ελλήνων, Υπουργείο Εξωτερικών, Αθήνα, Γραφεία Μόνιμης Αντιπροσωπείας της Ελλάδας στον ΟΗΕ, Νέα Υόρκη, Σικάγο (με μέριμνα του ελληνικού Προξενείου), Αρχαιολογικό μουσείο Μονάχου, Όσλο, Σόφια, Καμπέρα-Αυστραλία, Ουέλινγκτον-Ν.Ζηλανδία (με μέριμνα των Οικείων Πρεσβειών και κοινοτήτων).

1988 Gallery K, Λονδίνο.

1991 Gallery K, Λονδίνο.

1994 "Ηπειρώτες ζωγράφοι", άτυπη σύνοδος Υπουργών ΕΟΚ, Δημαρχείο Ιωαννίνων.

1996 "Ηπειρώτες καλλιτέχνες", Ζάππειο Μέγαρο, Αθήνα.

1998 "Χαρακτική - επτά σημαντικοί δημιουργοί" (Τάσσος Α., Κάνθος Τ., Γραμματόπουλος Κ., Γκαλτέμης Χρ., Γράβαλος Π., Παντολφίνι Π., Λούις Σολάρι), γκαλερί "Αργώ", Αθήνα.

2000 "1η Τριενάλλε ελληνικής χαρακτικής", πινακοθήκη Πιερίδη, Γλυφάδα.

2001 "Τεχνόπολις", μήνας εικαστικών τεχνών, Αθήνα.

2002 "Από τη γενιά του ΄30 έως σήμερα", Γκαλερί "Σκουφά", Αθήνα.

2003 "Χαρακτική 2003 – σπουδαστικά και ώριμα χρόνια", Θεσσαλονίκη.

2004 "Αθλοφόροι και έπαθλα" (Χρ. Γκαλτέμης, Α. Δρούγκας, Σπ. Κουρσάρης, Μ. Σπηλιόπουλος, Κ. Σπυρόπουλος, Α. Φασιανός), "Περί Τεχνών", Αθήνα. Γκαλερί "Καρυάτιδες", Γιάννενα.

2004 "Οι ζωγραφιές του κόσμου ενώνουν", Αετοπούλειο Πολιτιστικό Κέντρο Δήμου Χαλανδρίου, Εγκαίνια του σταθμού μετρό Χαλανδρίου.

2005 "A table-στο τραπέζι", γκαλερί "Σκουφά", Αθήνα.

2005 "Σύγχρονη ελληνική ζωγραφική", μουσείο της πόλεως των Αθηνών Βούρου-Ευταξία, Αθήνα.

2005 "Ελληνική γλυπτική χαρακτική, συλλογή Θ. Χατζησάββα, πινακοθήκη Δήμου Αθηναίων.

2005 "Σύγχρονη ελληνική χαρακτική", Παπαστράτειο Μέγαρο, Αγρίνιο.

2005 "Παράθυρα στην πέμπτη εποχή" (Α. Γεώργου, Χρ. Γκαλτέμης, Κυριακή, Ε. Μελά, Τ. Μπατινάκης), "΄Ατριον", Θεσσαλονίκη.

2005 "Χαρακτική", Κρατικό Μουσείο Σύγχρονης Τέχνης, Θεσσαλονίκη.

2006 "Αυθεντικά χαρακτικά" (Γ. Βαρλάμος, Δ. Γιαννουκάκης, Χρ. Γκαλτέμης, Π. Γράββαλος, Κ. Γραμματόπουλος, Τ. Κάνθος, Λ. Μαγγιώρου, Γ. Παπαδάκης, Κ. Πλακωτάρης, Α. Τάσσος, Π. Τέτσης, Γ. Τσαρούχης, Α. Φασιανός, Ν. Χατζηκυριάκος-Γκίκας), γκαλερί "Αργώ", Αθήνα.

2006 "Γειτονιές της Αθήνας, "Adam gallery", Αθήνα.

2006 "Ηπειρώτες εικαστικοί", βιβλιοπωλείο "Ιανός", Αθήνα.

2006 "Ζωσιμαδών δράσεις 2006", αίθουσα αρχιεπισκόπου Σπυρίδωνος της Ζωσιμαίας παιδαγωγικής ακαδημίας, εκδήλωση υπό την αιγίδα της A.E. του

Προέδρου της Ελληνικής Δημοκρατίας κ. Κάρολου Παπούλια.

2007 "Το Μεσολόγγι σήμερα μέσα από την τέχνη" (Γ, Βαρλάμος, Χρ. Βέργη, Χρ. Γκαλτέμης, Α. Γρηγόρα, Θ. Παπαγιάννης), πινακοθήκη Χρήστου και Σοφίας Μοσχανδρέου, Μεσολόγγι. Γκαλερί "Αργώ", Αθήνα.

2007 "Η ελληνική χαρακτική σήμερα", πινακοθήκη Ε. Αβέρωφ, Μέτσοβο. Μονή Λαζαριστών, Θεσσαλονίκη.

2008 "Πανόραμα ελληνικής χαρακτικής", "Τεχνόπολις", Αθήνα.

2008 "90 χρόνια ΚΚΕ", "Τεχνόπολις", Αθήνα.

2009 "Εντυπώσεις επί χάρτου", Δημοτική Πινακοθήκη", Πειραιάς.

2009 "'Ελληνες καλλιτέχνες για τα ανθρώπινα δικαιώματα", Πνευματικό Κέντρο Δήμου Αθηναίων.

2009 "100 χρόνια νεοελληνικής χαρακτικής",συλλογή Γιάννη Παπακωνσταντίνου, Εταιρία Μακεδονικών Σπουδών, Θεσσαλονίκη.

2009 "Πανόραμα ελληνικής χαρακτικής" Κρατικό Μουσείο Σύγχρονης Τέχνης και Πολιτιστικός Οργανισμός Δήμου Θεσσαλονίκης, Δημοτική Πινακοθήκη 'Ανω Τούμπας, Θεσσαλονίκη.

2009 "Msc visual art" Forsyth Center Galleries, Τέξας (συμμετοχή με οκτώ χαλκογραφίες).

2011 "Natura 2011", Ίδρυμα Ευγενίδου, Αθήνα. Μιχάλης Κακογιάννης (με τη συνεργασία της ΑΣΚΤ και της πινακοθήκης Χ. Μοσχανδρέου), Αθήνα.

2011 "Έκθεση αφιερωμένη στον Αλταμούρα", "Art Erisma", Πειραιάς.

2012 "Bizden ve onlardan 23", Tem Sanat Galerisi, Κωνσταντινούπολη.

2012 "Η γραμμή της χαρακτικής ενώνει", "Τεχνοχώρος – art gallery", Αθήνα – Φλωρεντία.

2013-2014 "Γνωρίστε το Μεσολόγγι μέσα από την τέχνη", πινακοθήκη Μοσχανδρέου, Μεσολόγγι – Μουσείο Βούρου Ευταξία, Αθήνα – Κτίριο Τσιχριτζή, Τρίπολη – Πινακοθήκη Ευάγγελου Αβέρωφ, Μέτσοβο – Δημοτική Πινακοθήκη Ιωαννίνων.

2014 "Εν τέχνως", Τεχνόπολις Δήμου Αθηναίων (Ευώνυμος Οικολογική Βιβλιοθήκη), Αθήνα.

2015-2016 "Τρεις γενιές ελληνικής ζωγραφικής-χαρακτικής", Πινακοθήκη Δήμου Αθηναίων – Πινακοθήκη Δήμου Ιωαννιτών – Πινακοθήκη Δήμου Καρδίτσας – Πινακοθήκη Δήμου Πάτρας.

2016 "Art Αθήνα", Μουσείο Ελληνικής Χαρακτικής, Αθήνα.

2017 Πάφος (Πολιτιστική πρωτευουσα της Ευρώπης) μύθος, ιστορία, τοπίο.

2018-19 "Τρείς γενιές ελληνικής ζωγραφικής - χαρακτικής", Μουσείο Κακογιάννη, Αθήνα Δεκέμβριος 2018- Ιανουάριος 2019.

2018 "Εν Ολυμπία το κάλλιστον", Πολεμικό Μουσείο Αθηνών..

2019 "΄Ελληνες ζωγράφοι", δημοτική αίθουσα "Αγίου Αθανασίου", Πάρος.

2020 "Έλληνες χαράκτες", αίθουσα τέχνης “Θ. Στάμος”, Πνευματικό Κέντρο Δήμου Λευκαδίων.

2020 "40 Αθηναϊκές γκαλερί – 40 καλλιτέχνες : ένα εναλλακτικό ψηφιακό gallery walk από το Athens culture net". Σε συνεργασία με τον Πανελλήνιο Σύνδεσμο Αιθουσών Τέχνης και την "Art Athina".

 Παραπομπές 

Κατηγορία:Έλληνες ζωγράφοι του 21ου αιώνα
Κατηγορία:Έλληνες ζωγράφοι του 20ού αιώνα